
	Частична предварителна оценка на въздействието

	Институция: Община Кнежа
	Нормативен акт: НАРЕДБА № 9 за определянето и администрирането на местните такси и цени на услуги

	
	Дата: 06.10.2026 г.

	Контакт за въпроси:
	Телефон и ел. поща: 09132/71-36
e-mail: obstina_kneja@knezha.bg

	1. Проблем/ проблеми за решаване: 
Проблем 1: Необходимостта от изменение на Наредба №  9 за определянето и администрирането на местните такси и цени на услуги е обусловена от следните причини:
[bookmark: _GoBack]Към настоящия момент размерът на таксата за временно съхранение на строителни отпадъци и земни маси с характер на неопасни отпадъци, генерирани при ремонтни дейности от домакинствата не е изменян в продължение на две години. За този период са настъпили промени в икономическите условия и е налице увеличение на разходите, свързани с предоставянето и обезпечаването на услугата.
Основният проблем, който се цели да бъде решен с предложеното изменение в несъответствието между действащия размер на таксата и актуалните разходи за предоставяне на услугата. Запазването на размера на таксата при увеличени разходи води до недостатъчно финансово обезпечаване на услугата и създава необходимост разликата да бъде компенсирана от други финансови източници.
 Продължаването на това положение би могло да доведе до натрупване на допълнителен финансов дефицит при предоставянето на услугата и да затрудни планирането и осигуряването на необходимите средства за поддържане на нейното качество и непрекъсваемост.
Друг проблем е липсата на своевременна актуализация на размера на таксата спрямо настъпилите изменения и разходи. Двугодишният период без промяна на таксата налага извършването на актуализация с оглед възстановяване на по-балансирано съотношения между разходите за предоставяне на услугата и размера на заплащаната от ползвателите такса.
Предложеното изменение цели да преодолее установеното несъответствие, като актуализира размера на таксата въз основа на реалните и актуални разходи за предоставяне на услугата. По този начин се създават условия за по-устойчиво финансово обезпечаване, предвидимо планиране на необходимите ресурси и запазване на качеството на предоставяната услуга.

	2. Цели: 
· Актуализиране на размера на таксата за предоставяне на услугата, така че той да съответства в по-голяма степен на актуалните разходи за нейното предоставяне.
· Постигане на по-добро съответствие между размера на таксата и реалните разходи, свързани с предоставяне на услугата.
· Осигуряване на необходимото финансово обезпечаване за предоставяне на услугата при необходимото качество и непрекъснатост.
· Преодоляване на натрупаното несъответствие, възникнало вследствие на това, че таксата за  временно съхранение на строителни отпадъци и земни маси с характер на неопасни отпадъци, генерирани при ремонтни дейности от домакинствата, не е изменяна в продължение на две години, при наличие на промени в разходите и непрекъсната икономическа динамика.
· Създаване на по-голяма финансова устойчивост и предвидимост при планиране на приходите и разходите, свързани с предоставянето на услугата.
· Намаляване на необходимостта от компенсиране на разликата между приходите от таксата и разходите за услуга чрез други бюджетни средства, когато такава разлика е налице.
· Осигуряване на условия за поддържане и подобряване на качеството на услугата, чрез осигуряване на достатъчен ресурс за необходимите дейности, техническо и административно обслужване.
· Актуализиране на подзаконовата нормативна уредба в съответствие с актуалните икономически условия, като се запазят принципите на обоснованост, пропорционалност, прозрачност и предвидимост.
· В дългосрочен план изменението цели да се осигури устойчив модел за финансиране на услугата, при който размерът на таксата се определя въз основа на обективни и относими разходи и позволява по-ефективно финансово планиране.

	3. Заинтересованите страни: 
Заинтересовани страни са всички лица с правен интерес на територията на Община Кнежа.

	4. Варианти на действие. Анализ на въздействията:
Вариант 1: Без действие.
Ако се избере този вариант, има опасност от утвърждаване на несъответствието между действащия размер на таксата за услуга и актуалните разходи за предоставянето на услугата.
Вариант 2: Изменение на Наредбата.
Ако се избере този вариант, ще се постигне по-точно и съвършено уреждане на обществените отношения, свързани с предоставянето на услуги с оглед възстановяване на по-балансирано съотношение между  разходите за предоставяне на услугата и размера на заплащаната от гражданите такса за предоставянето на конкретната услуга.

	5. Положителни въздействия: 
С промяната на наредбата ще се постигне хармонично цяло между качество на услугата и съответствие с разходите, необходими по нейното обезпечаване.

	6. Потенциални рискове от прилагането на препоръчителния вариант: 
Няма потенциални рискове от приемане на предложения проект за Наредба.


	7.1. Административната тежест за физическите и юридическите лица:
   ☐ Ще се повиши
   ☐ Ще се намали
· Няма ефект
7.2. Създават ли се нови регулаторни режими? Засягат ли се съществуващи режими и услуги?
         Не

	8. Създават ли се нови регистри?
Не се създават нови регистри.

	9.  Проектът на нормативен акт изисква ли цялостна оценка на въздействието?
   ☐ Да
· Не

	11. Приемането на нормативния акт произтича ли от правото на Европейския съюз?
· Да
   ☐  Не

	12. Име, длъжност, дата и подпис на директора на дирекцията, отговорна за изработването на нормативния акт:
Име и длъжност: Петя Маринска - Хинкина, директор на Дирекция ,,Обща администрация‘‘ при Община Кнежа
Дата: 06.10.2026 г.
Подпис: /n/

